Futaleufu (miestas)
Futaleufu (isp. Futaleufú) – miestelis pietinėje Čilėje, Los Lagoso regione, Argentinos pasienyje, prie Futaleufu upės, Patagonijos Andų (Tetos kalnagūbrio) papėdėje; Palenos provincijos centras. Svarbus turistinis centras – plaukiojimas kalnų upėmis, žygiai į kalnus, žūklė, uolų laipiojimas. Netoliese prasideda Futaleufu nacionalinis rezervatas ir Pumalino parkas. Taip pat verčiamasi gyvulininkyste, miškų ūkiu. Pro Futaleufu eina kelias tarp Santa Lusijos (prie Pietų plento) ir Eskelio (Argentina).